Scott Menville

Scott David Menville (s. 12. helmikuuta 1971 Malibu, Kalifornia) on yhdysvaltalainen ääninäyttelijä, muusikko ja koomikko. Hän sai vuonna 1988 kaksi Young Artist -palkintoehdokkuutta.

Ura
Ääninäyttelemisen Menville aloitti hyvin nuorena isänsä Chuck Menvillen avustuksella, joka huomasi poikansa luokassa häiriköinnit kummallisilla äänillä ja imitoinneilla. He lähettivät nuoren Menvillen näyttelemiskursseille. Vuonna 1982 hänen isänsä Chuck kuuli Hanna-Barberan pitävän koe-esiintymisiä The Little Rascals -animaatiosarjaan, josta hän tunsi muutaman henkilön, jotka olivat sarjan tuotannossa mukana ja sai näin koe-esiintymismahdollisuuden pojalleen Scott Menvillelle. Hän nauhoitti poikansa neljä roolia tämän huoneessaan ja lähetti ne sittemmin Hanna-Barberalle. Myöhemmin Menville sai Spankyn roolin sarjasta ja samalla Screen Actors Guild jäsenkortin, sekä agentin. 

Pienten roolien jälkeen hän sai 15-vuotiaana ääniroolikseen yhden tunnetuimmista piirroshahmoista Retu Kivisen. Menville ääninäytteli hahmoa Kivikylän mukulat -piirrossarjassa vuosina 1986–1988, sekä noin puolituntia kestäneessä erikoisohjelmassa The Flintstone Kids' "Just Say No" Special. Heti perään Menville sai toisen pääroolin vuoden 1987 Jonny Quest -piirrossarjasta, josta hän sai vuotta myöhemmin Young Artist -palkintoehdokkuuden. Siitä lähtien Menville on kuultu ääninäyttelevän teini-ikäisiä ja nuoria aikuisia poikia. Johnny Questin jälkeen hän teki pieniä rooleja, kunnes vuonna 1990 Menville sai jälleen yhden pääroolin Kapteeni Planeetta-piirrossarjasta, jossa hän ääninäytteli Ma-Ti hahmoa vuoteen 1993 asti. Tämän jälkeen Menville kokeili televisiossa esiintymistä muun muassa televisiosarjassa Full House. Samalla hän teki pieniä äänirooleja muun muassa Bittipäähän, Teräsmieheen ja Tehotyttöihin.

Vuonna 2003 Menville sai uransa kenties merkittävimmän roolin Robinina animaatiosarjassa Teen Titans. Hän päätyi Robinin rooliin koe-esiinnyttyään sarjaan muiden näyttelijöiden tavoin. Menville sai sitä ennen agentiltaan faksilla käsikirjoituksen rooleja varten, joista hän huomasi Robinin ja tunsi saavansa juuri haluamansa roolin. Saavuttuaan Warner Bros. Animationiin Menville jäi odottamaan käytävelle vuoroaan koe-esiintymistä varten. Päästessään äänitykseen hän tapasi ensimmäistä kertaa sarjasta päävastuussa olleen Glen Murakamin, sekä Menvillen useita vuosia tunteneen ääniohjaaja Andrea Romanon. Koe-esiintymisessä hän kokeili Petopojan ja Robinin rooleja. Muutamaa viikkoa myöhemmin Menville sai kuulla saaneensa Robinin roolin sarjassa. Sarjan suosion myötä hän ääninäytteli hahmoa vuoteen 2006 asti, minkä jälkeen sarjasta tuotettiin vielä elokuva Teen Titans: Trouble in Tokyo. Seuraavaksi Menville sai ääniroolikseen jälleen yhden tunnetun piirroshahmon animaatiosarjassa Shaggy & Scooby-Doo Get a Clue!, jossa hänen roolinaan oli Shaggy Rogers.

Muusikkona
Menville oli basistina perustamassaan eteläkalifornialaisessa rockyhtyeessä Boy Hits Car. Hän ehti olla mukana julkaisemassa kolmea albumia, kunnes jätti yhtyeen vuonna 2006.

Ääniroolit
Elokuvat
 Vuosi  Elokuva  Äänirooli 2010  Kaksin karkuteillä  sivuäänet Scooby-Doo! Camp Scare  Luke, Goofy Kid Itse ilkimys  sivuäänet 2008  Bolt  sivuäänet Karvakamut 2  sivuäänet Batman: Gothamin ritari  B-Devil, poliisi Fly Me to the Moon  Butch 2006  Casper's Scare School  Punk Kid, Scare Center Host 2, sivuäänet Karvakamut  sivuäänet Teen Titans: Trouble in Tokyo  Robin 2005  Pikku kananen  Sivuäänet 2004  Wild Things 2  sivuäänet 2003  Vähät rakkaudesta  sivuäänet 1995  Maa aikojen alussa 3  Nod 1988  The Flintstone Kids' "Just Say No" Special  Retu Kivinen Scooby-Doo ja kummituskoulu  Tug 1986  My Little Pony: The Movie  Danny 1985  Sateenkaari-Riti ja timanttivaras  Brian 1983  Deck the Halls with Wacky Walls  Darryl

Televisiosarjat
 Vuosi  TV-sarja  Äänirooli 2014–2016  The 7D   Nuhanenä 2010  G. I. Joe: Renegades  Vince Hauser 2010  The Avengers: Earth’s Mightiest Heroes  Bucky, James Barnes 2009–2010  Batman – pelottomat  Metamorpho 2008  Ben 10: Alien Force  JT 2006  Shorty McShorts' Shorts  Donny 2006–2008  Shaggy & Scooby-Doo Get a Clue!  Shaggy, tri Trebla 2006  Codename: Kids Next Door  Bobby 2006  Celebrity Deathmatch  Bam Margera 2006  Super Robot Monkey Team Hyperforce Go!  Slingshot 2005–2007  Avatar  Sivuäänet 2005  American Dad!  Timmy 2005  Zatch Bell!  Eshros 2004  Evil Con Carne  Cabana Boy 2003–2005  The Grim Adventures of Billy & Mandy  Rick Courage, Pinnochio, merimies 2003  Justice League  King 2003  Ninja Scroll: The Series  Tsubute 2003–2006  Teen Titans  Robin 2001  Villit Marjaset  Castorsky 1999–2002  Mission Hill  Kevin French 1998  Tehotytöt  Sivuäänet 1998  Teräsmies  Trouble 1995  Bittipää  Joey 1991  Ipanat  Baseball pelaaja 1990–1993  Kapteeni Planeetta  Ma-Ti 1990  Potsworth & Co.  sivuäänet 1987  Jonny Quest  Jonny Quest 1986–1987  Pikku ponit  Danny 1986–1988  Kivikylän mukulat  Retu Kivinen 1985  Sateenkaari-Riti  Brian 1985  It's Punky Brewster  sivuäänet 1984  Challenge of the GoBots  sivuäänet 1983  Scooby-Doo  sivuäänet 1982–1984  The Little Rascals  Spanky

Lähteet
 TV.com 
 Anime News Network
 tv.yahoo.com
 Voice Chasers 
 tvguide.com
 filmreference.com
 retrojunk.com 
 keyframeonline.com 

Viitteet

Luokka:Yhdysvaltalaiset ääninäyttelijät
Luokka:Videopelien ääninäyttelijät
Luokka:Yhdysvaltalaiset basistit
Luokka:Vuonna 1971 syntyneet
Luokka:Elävät henkilöt
Luokka:Yhdysvaltalaiset lapsinäyttelijät